《皇太子频赐存问，并索唱和新诗，因有陈谢》
唐代·广宣

望苑招延后，禅扉访道馀。祗言俟文雅，何意及庸虚。

率性多非学，缘情偶自书。清风闻寺响，白日见心初。

重道逢轩后，崇儒过魏储。青宫列芳梓，玄圃积琼琚。

郑鼠宁容者，齐竽久舍诸。空怀受恩感，含思几踌躇。

作者简介：[唐]（约公元八二o年前后在世）本姓廖氏，蜀中人。生卒年均不详，约唐宪宗元和末前后在世。与令狐楚、刘禹锡最善。元和长庆二朝，并为内供奉，赐居安国寺红楼院。广宣工诗，有红楼集。